EkBass/fiwiki-20250220-pages-articles huggingface dataset:
UD Salamanca

Unión Deportiva Salamanca oli espanjalainen jalkapalloseura Salamancan kunnasta Kastilia ja Leónista. Seura perustettiin 16. maaliskuuta 1923 ja se on tunnettu historiansa aikana myös nimillä Unión Deportiva Española ja Club Deportiva Salamanca. Seuran edustusjoukkue pelasi viimeksi Espanjan kolmanneksi korkeimmalla sarjatasolla Segunda División B:ssä. Espanjan pääsarjassa Primera Divisiónissa Salamanca on pelannut yhteensä 12 kautta. Menestyksekkäimmät olivat vuodet 1974–1981, jolloin edustusjoukkue pelasi seitsemän kautta peräkkäin pääsarjassa. Edellisen kerran joukkue pelasi sarjassa vuosina 1997–1999. Salamancan kotipeliasun värit ovat valkoinen ja musta. Seuran kotistadionina toimii 17 341 -paikkainen Helmántico, joka sijaitsee Salamancan naapurikunnassa Villares de la Reinassa. Seura lakkautettiin kesäkuussa 2013 == Aiheesta muualla == * Unión Deportiva Salamancan virallinen sivusto * Unión Deportiva Salamancan menestys Primera Divisiónissa Salamanca Luokka:Salamancan maakunta
Nils Osara

Nils Arthur (Nisse) Osara (vuoteen 1935 Hildén; 29. marraskuuta 1903 Ikaalinen – 22. helmikuuta 1990 Hämeenkyrö) oli suomalainen metsätieteen professori ja Metsähallituksen pääjohtaja. == Ura == Osara valmistui 21-vuotiaana metsänhoitajaksi Helsingin yliopistosta. Väiteltyään maatalous- ja metsätieteiden tohtoriksi hän toimi Helsingin yliopiston metsäpolitiikan dosenttina vuosina 1937–1953. Osara oli Metsäntutkimuslaitoksen metsäekonomian professori vuosina 1938–1948. Hän oli ammattiministerinä mukana Linkomiehen hallituksessa 1943–1944 hoitaen II kansanhuoltoministerin ja II maatalousministerin tehtäviä. Osara johti myös 1940-luvulla kansanhuoltoministeriön puu- ja polttoaineosastoa. Sodan jälkeen Osara oli Keskusmetsäseura Tapion johdossa vuosina 1948–1962 ja toimi metsähallituksen pääjohtajana vuosina 1952–1960. Vuosina 1963–1968 hän johti YK:n maatalousjärjestön FAO:n metsäosastoa. Osaran nimi tuli tunnetuksi sodanjälkeisistä Pohjois-Suomen avohakkuualueista, jotka ristittiin Osaran aukeiksi. Helsingin Latokartanossa sijaitseva N. A. Osaran kuja on nimetty hänen mukaansa. == Perhe == Osaran isä oli maanviljelysneuvos Arthur Gideon Hildén ja sisar taidemaalari Karin Hildén. == Lähteet == * * Luokka:Suomalaiset metsänhoitajat Luokka:Suomen ministerit Luokka:Suomalaiset professorit Luokka:Suomalaiset päätoimittajat Luokka:Suomalaiset metsätieteilijät Luokka:Suomalaiset virkamiehet Luokka:Vuonna 1903 syntyneet Luokka:Vuonna 1990 kuolleet Luokka:Metsähallituksen johtajat
Vladimir Jakovlev

Vladimir Anatoljevitš Jakovlev (, s. 25. marraskuuta 1944 Oljokminsk, Jakuuttien ASNT) on venäläinen poliitikko. Hän on ollut syyskuusta 2004 alueellisen kehityksen ministeri. Jakovlev oli 1996–2003 Pietarin pormestari ja varapresidenttinä ja presidentin edustajana eteläisessä liittopiirissä. Jakovlev oli keväästä 1994 Pietarin varapormestari Anatoli Sobtšakin alaisuudessa. Toinen varapormestareista oli Vladimir Putin. Jakovlev oli vuonna 1999 perustamassa alueiden johtajien, kuten Tatarstanin Mintimer Šaimjev ja Baskirian Mortaza Räximevin ja muiden kanssa Isänmaa - Koko Venäjä -puoluetta. Tämä puolue yhdistyi 2001 Juri Lužkovin Yhtenäisyys-puolueen kanssa Yhtenäinen Venäjä -puolueeksi. Jakovlev on puoliksi inkeriläinen. Hänen äitinsä Hilma Andreaksen tytär (Andreevna) Lähtinen (Läntinen) (synt. v. 1920) karkotettiin v. 1942 Leningradin rintaman sisältä Leningradin alueen Oranienbaumin piirin Liimusin kylästä Jakutiaan, jossa Vladimir syntyi. == Lähteet == == Aiheesta muualla == * Vladimir Jakovlev Venäjän hallituksen sivustolla Luokka:Venäläiset poliitikot Luokka:Venäjän federaation kuvernöörit ja aluejohtajat Luokka:Vuonna 1944 syntyneet Luokka:Elävät henkilöt
John S. Wilder

John Shelton Wilder (3. kesäkuuta 1921 – 1. tammikuuta 2010) oli yhdysvaltalainen poliitikko ja lakimies, joka toimi Tennesseen varakuvernöörinä vuosina 1971–2007. Hän syntyi Fayetten piirikunnassa ja kuului Yhdysvaltain demokraattiseen puolueeseen. Wilder istui Tennesseen senaatissa ensimmäistä kertaa vuosina 1958–1960 ja palasi sinne vuonna 1966. Hänet valittiin kokonaiselle nelivuotiskaudelle vuonna 1968, ja hänet valittiin siitä lähtien uudelleen joka neljäs vuosi, viimeksi 2004. Wilderin pitkäaikainen virka Tennesseen varakuvernöörinä päättyi vuonna 2007, jolloin häntä seurasi Ron Ramsey. == Lähteet == Luokka:Yhdysvaltain osavaltioiden varakuvernöörit Luokka:Yhdysvaltalaiset demokraattipoliitikot Luokka:Vuonna 1921 syntyneet Luokka:Vuonna 2010 kuolleet
Mike Laing

Mike Laing on yhdysvaltalainen pokeriammattilainen. Laing on urallaan voittanut yhden World Series of Poker (WSOP) -rannekkeen: hän oli 2 500 dollarin limiitti hold'em -turnauksen voittaja vuonna 1994. Ykköspalkinto oli 212 000 dollaria. Tämän lisäksi Laingilla on useita WSOP-rahasijoja 1980-luvun lopulta lähtien. WSOP:n pääturnauksessa hän on parhaimmillaan ollut yhdestoista (vuonna 1998). Vuonna 1998 Laing oli ykkönen Yhdysvaltain pokerimestaruuskilpailujen 500 dollarin no limit hold'em -turnauksessa. Tammikuussa 2001 Laing voitti World Poker Challenge -tapahtuman 5 000 dollarin no limit -turnauksen ja ansaitsi 331 740 dollaria. World Poker Tourilla Laing on parhaimmillaan ollut viidestoista (The Fifth Annual Jack Binion World Poker Open tammikuussa 2004). Elokuussa 2007 Laingin pokeriuran turnausansiot ylittivät 1,8 miljoonaa dollaria. == Lähteet == == Aiheesta muualla == * * Luokka:Yhdysvaltalaiset pokerinpelaajat Luokka:Syntymävuosi puuttuu Luokka:Elävät henkilöt
Tikkukaramelli

Tikkukaramelli eli tikkari on paperi-, puu- tai muovitikun päässä oleva imeskeltävä tai nuoleskeltava makeinen. Tikkukaramelleja on erimakuisia, -värisiä ja -muotoisia. Niiden makeutta tuova valmistusaine voi olla esimerkiksi sokeri tai tärkkelyssiirappi, johon lisätään väri- ja makuaineita. Tikkareita on helppo valmistaa itsekin. Ostettavista tikkukaramelleistä löytyy mainintoja suomalaisesta sanoma- ja aikakauslehdistöstä ainakin jo 1920-luvun puolivälistä lähtien. Tikkukaramellien valmistus oli aluksi tyypillisesti paikallista. Tämän seurauksena suomalaisessa terveydenhoidon lehdessä pakinoidaan vuonna 1936, että pikkuliikkeiden valmistamien tikkukaramellien syöminen saattoi värjätä syöjänsä virtsan "vaikka minkä väriseksi". == Katso myös == * Chupa Chups == Lähteet == == Aiheesta muualla == * Eräs tikkukaramellin valmistusohje (madehow.com) Luokka:Makeiset
Heinz Bennent

Heinrich August (Heinz) Bennent (18. heinäkuuta 1921 Stolberg, Saksa – 12. lokakuuta 2011 Lausanne, Sveitsi) oli saksalainen näyttelijä. Hänellä oli rooleja muun muassa elokuvissa Viimeinen metro (1980), Peltirumpu (1979) ja Nea – niin nuori... niin utelias (1976). Bennent oli vuonna 1981 ehdolla parhaan miessivuosan César-palkinnon saajaksi. Bennentillä on vaimonsa Dianen kanssa kaksi näyttelijälasta, Anne ja David Bennent. Hän asui Sveitsissä, jossa hän kuoli. ==Aiheesta muualla== * Luokka:Saksalaiset näyttelijät Luokka:Vuonna 1921 syntyneet Luokka:Vuonna 2011 kuolleet
WHL (juniorisarja)

Western Hockey League on yksi kolmesta Kanadassa pelattavasta juniorisarjasta, jotka muodostavat Canadian Hockey Leaguen. WHL perustettiin vuonna 1966 nimellä Western Canada Junior Hockey League. Se tunnettiin jonkin aikaa myös Western Canada Hockey Leaguena, kunnes sarjasta tuli WHL vuonna 1978. Sarja on laajentunut myös Yhdysvaltojen puolelle Washingtonin ja Oregonin osavaltioihin. Sarjan mestaruuspalkinto on Ed Chynoweth Cup. WHL:n mestarijoukkue osallistuu jokavuotiseen Memorial Cupiin. ==Joukkueet== Sarjassa pelaa 22 joukkuetta, jotka on jaettu kahteen konferenssiin (itä ja länsi) ja neljään divisioonaan (itäinen, keskinen, B.C. ja U.S.). ===Itäinen konferenssi=== Divisioona Joukkue Kaupunki Areena Itäinen Brandon Wheat Kings Brandon, Manitoba Keystone Centre Moose Jaw Warriors Moose Jaw, Saskatchewan Moose Jaw Civic Centre Prince Albert Raiders Prince Albert, Saskatchewan Art Hauser Centre Regina Pats Regina, Saskatchewan Brandt Centre Saskatoon Blades Saskatoon, Saskatchewan SaskTel Centre Swift Current Broncos Swift Current, Saskatchewan Centennial Civic Centre Keskinen Calgary Hitmen Calgary, Alberta Pengrowth Saddledome Edmonton Oil Kings Edmonton, Alberta Rogers Place Lethbridge Hurricanes Lethbridge, Alberta ENMAX Centre Medicine Hat Tigers Medicine Hat, Alberta Medicine Hat Arena Red Deer Rebels Red Deer, Alberta ENMAX Centrium ===Läntinen konferenssi=== Divisioona Joukkue Kaupunki Areena B.C. Kamloops Blazers Kamloops, Brittiläinen Kolumbia Sandman Centre Kelowna Rockets Kelowna, Brittiläinen Kolumbia Prospera Place Prince George Cougars Prince George, Brittiläinen Kolumbia CN Centre Vancouver Giants Vancouver, Brittiläinen Kolumbia Pacific Coliseum Victoria Royals Victoria, Brittiläinen Kolumbia Save-On-Foods Memorial Centre U.S. Everett Silvertips Everett, Washington Everett Event Center Portland Winterhawks Portland, Oregon Memorial Coliseum & Rose Garden Seattle Thunderbirds Seattle, Washington KeyArena Spokane Chiefs Spokane, Washington Spokane Veterans Memorial Arena Tri-City Americans Kennewick, Washington Toyota Center Wenatchee Wild Wenatchee, Washington Town Toyota Center == Memorial Cupin voittaneet == WHL:stä tuleva joukkue on voittanut Memorial Cupin 19 kertaa. * 2014: Edmonton Oil Kings * 2008: Spokane Chiefs * 2007: Vancouver Giants * 2004: Kelowna Rockets * 2002: Kootenay Ice * 2001: Red Deer Rebels * 1998: Portland Winterhawks * 1995: Kamloops Blazers * 1994: Kamloops Blazers * 1992: Kamloops Blazers * 1991: Spokane Chiefs * 1989: Swift Current Broncos * 1988: Medicine Hat Tigers * 1987: Medicine Hat Tigers * 1985: Prince Albert Raiders * 1983: Portland Winterhawks * 1978: New Westminster Bruins * 1977: New Westminster Bruins * 1974: Regina Pats Luokka:Kanadan jääkiekkosarjat Luokka:Yhdysvaltain jääkiekkosarjat
Rashtrapati Bhavan

Rashtrapati Bhavan () on palatsi Intian pääkaupungissa New Delhissä. Se on Intian presidentin virallinen residenssi. Rakennus tunnettiin vuoteen 1950 saakka varakuninkaan talona (Viceroy’s House), sillä se toimi Intian kenraalikuvernöörin ja varakuninkaan eli brittiläisen hallinnon päämiehen residenssinä. Palatsi on rakennettu vuosina 1921–1931. Se on maailman suurin valtionpäämiehen virka-asunto. Joulukuussa 1911 kuningas Yrjö V ilmoitti siirtävänsä Intian pääkaupungin Kalkutasta Delhiin. Brittiläinen arkkitehti Edwin Lutyens suunnitteli varakuninkaalle talon uuteen pääkaupunkiin. Rakentaminen pitkittyi ensimmäisen maailmansodan takia. Rakennuksen tyyli on pääosin eurooppalainen, mutta mukana on intialaisia elementtejä sekä tilankäytössä että koristeaiheissa. Rakennuksessa on 700 miljoonaa tiiltä ja 85 000 kuutiometriä kiveä, ja sen rakentamiseen osallistui 23 000 työmiestä. == Lähteet == Luokka:Delhin rakennukset ja rakennelmat Luokka:Virka-asunnot Luokka:Intian palatsit Luokka:New Delhi
Hopeapoppeli

Hopeapoppeli (Populus alba) on yleensä 10–25 metriä korkea puu. Sen tunnistaa jo kaukaa hopeanvärisestä yleissävystä. == Tuntomerkit == pienoiskuva|220px|Populus alba Rungon ja oksien väri on vihertävänharmaa ja rungon alaosissa tummanharmaa ja kaarnautuva. Lehdet ovat pyöreähköt ja sormijakoiset, yläpinnalta tummanvihreät ja alapinnalta kokonaan hopeanharmaan karvoituksen peittämät. Latvus on leveä ja pyöreähkö. Puu kasvaa yleensä 10–25 metriä korkeaksi. == Kasvuympäristöt == Hopeapoppeli vaatii kasvaakseen mielellään kostean, ravinteikkaan maaperän. Hopeapoppelia esiintyy lähinnä Keski- ja Etelä-Euroopassa sekä Aasiassa lehtimetsissä ja rannoilla. Suomessa se ei kasva luonnonvaraisena, mutta sitä käytetään koristekasvina. Sitä suositellaan Suomessa käytettäväksi puuvartisten kasvien menestymisvyöhykkeillä I–III (IV), eli Etelä-Suomessa ja Keski-Suomen eteläosissa. == Käyttö ja kasvattaminen == Hopeapoppeli on hieno ja huomiota herättävä koristepuu. Ihanteellinen kasvupaikka hopeapoppelille on aurinkoinen, tuore ja runsasravinteinen. Tilaa vievän kasvutavan vuoksi sitä ei kannata istuttaa kovin ahtaisiin pihoihin. Hopeapoppeli ei tarvitse leikkausta. Puu synnyttää runsaasti juurivesoja ja lisääntyy nopeasti tällä tavalla. == Katso myös == * Luettelo puuvartisista kasveista == Lähteet == * * === Viitteet === == Aiheesta muualla == *Suomen Lajitietokeskus: Hopeapoppeli (Populus alba) *Arboretum Mustila: Hopeapoppeli (Populus alba) *ITIS: Populus alba *United States Department of Agriculture (USDA): Populus alba *Flora of China: Populus alba *Centre for Agriculture and Biosciences International (CABI): Populus alba (silver-leaf poplar) Luokka:Haavat ja poppelit
Frédéric Chopinin kansainvälinen lentoasema

Frédéric Chopinin kansainvälinen lentoasema () on Puolan suurin kansainvälinen lentoasema. Se sijaitsee Okęciessa, 11 kilometriä Varsovasta etelään. Virallisen nimensä se on saanut vuonna 2001 tunnetun puolalaisen säveltäjän Frederic Chopinin mukaan. Ennen lentoasema tunnettiin Okęcien kansainvälisenä lentoasemana, joka nimi on yhä yleisessä käytössä. thumb|210px|left|Sisänäkymä A-terminaalin lähtöhallista thumb|210px|left|Junayhteys lentoasemalta Varsovan keskustaan Lentoasema käsittelee 50 % kaikesta Puolaan suuntautuvasta liikenteestä. Varsovasta ja Varsovaan liikennöidään noin 100 päivittäistä vuoroa. Suosituimmat ulkomaankohteet ovat Lontoo, Frankfurt, Pariisi ja Amsterdam, kotimaanliikenteessä Krakova, Wrocław ja Gdańsk. ==Historia== Nykyisen lentoaseman maa-alue on ollut ilmailukäytössä jo vuodesta 1910. Lentoasema otettiin matkustajaliikenteen käyttöön vuonna 1934, jolloin ensimmäinen terminaali valmistui. Toisen maailmansodan aikaan lentoaseman infrastruktuuri tuhottiin lähes täydellisesti. Vuonna 1969 valmistui uusi kansainvälisten lentojen terminaali, mutta kotimaanliikenne sai tyytyä vanhaan, toista maailmansotaa edeltävään terminaaliin. Terminaali 1 peruskorjattiin vuonna 1992 niin, että sieltä pystyttiin operoimaan kotimaista ja kansainvälistä liikennettä. Uusi suurempi Terminaali 2 valmistui vuonna 2008. Tämän jälkeen ykkösterminaali on ollut pääasiassa halpalentoyhtiöiden ja SkyTeam-allianssin yhtiöiden käyttössä. ==Lähteet== ==Aiheesta muualla== * Viralliset sivut Luokka:Puolan lentoasemat Luokka:Varsovan liikenne
Aniridia

Aniridia on värikalvon synnynnäinen vaikea alikehittyneisyys tai puuttuminen useimmiten molemmista silmistä. Se aiheuttaa mm. heikkonäköisyyttä, valonarkuutta ja jo varhain huomattavan glaukoomariskin. Aniridia on monesti autosomin kautta peittyvästi tai vallitsevasti periytyvä geneettinen vauriohttp://www.tsbvi.edu/Education/anomalies/aniridia.htm , mutta sitä tavataan myös satunnaistapauksina. Aniridia ei ole kovin yleinen vaiva. Maailmanlaajuisesti yksi ihminen arviolta 64 000:sta–96 000:sta kärsii aniridiasta.http://www.emedicine.com/OPH/topic43.htm Värikalvon puute itsessään ei merkittävästi vaikuta henkilön elinkaaren pituuteen, mutta joillakin on kohonnut Wilmsin kasvaimen riski. Aniridia saattaa ilmetä myös WAGR-oireyhtymän, Gillespien oireyhtymän, "kissansilmäoireyhtymän" tai tuberoosiskleroosin oireena.http://www.saunalahti.fi/kup/syndroma/gillespi.htm == Lähteet == Luokka:Synnynnäiset epämuodostumat Luokka:Silmätaudit
Danko Jones

Danko Jones on kanadalainen hard rock -yhtye, joka perustettiin Torontossa vuonna 1996. Yhtye on nimetty sen perustajan ja solistin Danko Jonesin mukaan. ==Jäsenet== ===Nykyiset=== *Danko Jones – laulu, kitara *John Calabrese – basso *Atom Willard – rummut ===Entiset jäsenet=== *Damon Richardson – rummut *Niko Quintal – rummut *Gavin Brown – rummut *Michael Cari Cari – rummut *Dan Cornelius – rummut File:W0825-Hellfest2013 DankoJones AtomWillard 70148.JPG|Atom Willard File:W0824-Hellfest2013 DankoJones AtomWillard DankoJones 70130.JPG|Atom Willard & Danko Jones File:W0826-Hellfest2013 DankoJones JohnCalabrese 70140.JPG|John Calabrese ==Diskografia== ===Studioalbumit=== *Born a Lion (2002) (Bad Taste Records / Universal Canada) *We Sweat Blood (2003) (Bad Taste Records / Razor & Tie) *Sleep Is the Enemy (2006) (Bad Taste Records / Aquarius Records) *Never Too Loud (2008) (Bad Taste Records / Aquarius Records) *Below the Belt (2010) (Bad Taste Records / Aquarius Records) *Rock and Roll Is Black and Blue (Bad Taste) (2012) *Fire Music (2015) *Wild Cat (2017) *A Rock Supreme (2019) *Power Trio (2021) *Electric Sounds (2023) ===EP:t ja muut julkaisut=== *Sugar Chocolate 7" (1998) (Sonic Unyon) *Danko Jones EP (1998) (Sonic Unyon) *My Love Is Bold (1999) (Sound King / Outside Music) *I'm Alive and on Fire (2001) (Bad Taste Records) *Ritual of the Savage 10" (splitin mukana: Gluecifer & Peter Pan Speedrock) (2003) (Drunken Maria / Suburban) *B-Sides (2009) (Bad Taste Records) *This Is Danko Jones (2009) (vain Kanadassa) (Emd Int'l Records) *Having Fun on Stage with Danko Jones 7" (2009) (Yeah Right! Records) *Mouth to Mouth (2011) (vain digitaalisena) *Bring on the Mountain (2012) (DVD) ==Aiheesta muualla== *Virallinen sivusto * Luokka:Kanadalaiset hard rock -yhtyeet Luokka:Kanadalaiset garage rock -yhtyeet
Ōme

Ōme () on Japanin kaupunki Honshūn saarella Kantōn alueella Tokion metropolissa. Se sijaitsee Tamajoen varrella Taman alueella metropolin länsiosassa ja rajautuu Tokion Akirunon ja Hamuran kaupunkeihin, Hinoden, Mizuhon ja Okutaman maaseutukaupunkeihin sekä Saitaman prefektuurin Hannōn ja Iruman kaupunkeihin. Ōmessa on 135 585 asukasta (vuonna 2017) ja sen pinta-ala on 103,31 neliökilometriä. Ōme sai kaupunkioikeudet 1. huhtikuuta vuonna 1951, kun siihen liitettiin Kasumin ja Chōfun kunnat. 1. huhtikuuta 1955 kaupunkiin liittyi vielä neljä muuta kuntaa, Yoshino, Mita, Osogi ja Nariki, jolloin se saavutti nykyisen muotonsa. Ōme tarkoittaa kirjaimellisesti ”vihreää japaninaprikoosia”. Historiallisesti se kehittyi Ōme-kaidō-tien varren postiasemana (shukuba). Kaupunkia palvelee JR Higashi-Nihonin Ōme-linja. == Kuvia == Tiedosto:Mitake Shrine 2.jpg|Musashi-Mitaken pyhäkkö Tiedosto:Kabe station north e.jpg|Kaben rautatieaseman ympäristöä == Lähteet == == Aiheesta muualla == *Kaupungin internetsivut Luokka:Tokion prefektuurin kaupungit
Hydroksyyli

Hydroksyyli (-OH) on funktionaalinen ryhmä, joka koostuu yksinkertaisella kovalenttisella sidoksella sitoutuneesta vedystä ja hapesta. Suuremman molekyylin osana eli orgaanisena funktionaalisena ryhmänä hydroksyyli on neutraali. Negatiivisesti varautunutta emäksistä ionia OH− ja sen sisältämiä ioniyhdisteitä kutsutaan puolestaan hydroksideiksi. On olemassa myös sähköneutraali, vaikkakin voimakkaan reaktiivinen hydroksyyliradikaali. == Hydroksyyli funktionaalisena ryhmänä == Orgaanisia molekyylejä, joissa hydroksyyli toimii substituenttina tyydyttyneessä hiilessä, kutsutaan näitä alkoholeiksi. Niitä voidaan pitää veden johdannaisina, ja niiden liukenevuus veteen riippuu karkeasti molekyylin hydroksyyliryhmien ja hiilten lukumäärien suhteesta. Liukenevuus paranee, mitä enemmän hydroksyyliryhmiä on suhteessa hiiliatomeihin. Jos hiiliatomeja on enintään neljä yhtä hydroksyyliryhmää kohden, aine liukenee veteen, mutta jos hiiliatomeja on yli neljä yhtä hydroksyyliryhmää kohden, aine ei liukene veteen. Esimerkiksi: * 2-oktanoli (C8H17OH): ei liukene veteen. * 2,3-oktadioli (C8H16(OH)2): liukenee huonosti veteen. Hydroksyyliryhmä löytyy alkoholien lisäksi fenoleista, joissa se on kiinnittynyt aromaattiseen hiilivetyrenkaaseen, sekä karboksyylihapoista, joissa se on osana karboksyyliryhmää (-COOH). Fenolit ja karboksyylihapot ovat kummatkin heikkoja happoja. Hydroksyyli on Lewis-emäksinen ja koordinoituu Lewis-happoihin. Toisaalta superemäkset pystyvät poistamaan hydroksyylin vedyn vetyionina, vaikka vesiliuoksessa tämä ei onnistukaan. Superemästen kanssa on siis muistettava, että hydroksyyli on proottinen. == Hydroksyyliradikaali == Hydroksyyliradikaali on erittäin reaktiivinen, lyhytikäinen välituote, jota syntyy esimerkiksi hydroperoksidien (-OOH) hajotessa. Ilmakehässä hydroksyyli on "ilmakehän pesuaine", jonka reaktio haihtuvien orgaanisten saasteiden kanssa on niiden hajoamisen ensimmäinen vaihe. Eliöissä hydroksyyli on voimakkaasti hapettava vapaa radikaali, jolle ei ole hajottavaa entsyymiä, koska se reagoi nopeammin kuin ehtii diffundoitua entsyymin luo. Hydroksyyliradikaali vahingoittaa niin rasvahappojen, proteiinien kuin nukleiinihappojenkin rakennetta, minkä takia se on haitallista. == Katso myös == * Hydroksidi == Lähteet == Luokka:Funktionaaliset ryhmät
Oume

Oume tarkoittaa seuraavia paikkakuntia: *Ōme, kaupunki Tokion prefektuurissa Japanissa *Oumé, kaupunki Norsunluurannikolla.
Topi Kankainen

Topi Antero Kankainen (4. kesäkuuta 1912 Jyväskylä - 22\. joulukuuta 1957) oli suomalainen näyttelijä. Hänet tunnetaan parhaiten vuoden 1955 elokuvasta Tuntematon sotilas, jossa hän esitti rääväsuista hevosmies Korpelaa. Kankainen on haudattu Isolle hautausmaalle Kuopioon. == Filmografia == * Tuntematon sotilas (1955) (hevosmies, sotamies Korpela) * Elokuu (1956) (Alpertti, Kamraatin vanhin poika) == Lähteet == Luokka:Suomalaiset näyttelijät Luokka:Vuonna 1912 syntyneet Luokka:Vuonna 1957 kuolleet
Millie

Millie eli Millie Small (oik. Millicent Dolly May Small; 6. lokakuuta 1946 Clarendon, Jamaika – 5. toukokuuta 2020 "Millie Small dies; Blackwell remembers her as 'a special person'", Jamaica Observer, 6 May 2020. Retrieved 6 May 2020 Lontoo, Iso-Britannia) oli jamaikalaissyntyinen laulaja. Hän teki ensimmäisen levytyksensä vuonna 1960 sen jälkeen, kun oli voittanut Kingstonissa kykyjenetsintäkilpailun. Aluksi Millie esiintyi Roy Pantonin kanssa duona, jonka nimi oli Roy and Millie. Vuoden 1963 lopussa hän matkusti Lontooseen, jossa hän uudelleen levytti The Cadillacsin kappaleen ”My Boy Lollipop” ska-versiona. Siitä tuli vuonna 1964 todellinen hitti ympäri maailman, myös Suomessa. Se on Millien menestynein levytys. Ensilevytys oli jäänyt Beatles-huuman varjoon. Millie vieraili Suomessa joulukuussa 1964, jolloin hän konsertoi ja esiintyi televisiossa. Marion Rung on tehnyt kappaleesta samannimisen coverversion suomeksi ja Lotta & Anders Engbergs Orkester ruotsiksi (”På min sommaräng”). Millien musiikkityyli edustaa jamaikalaista ska-tyyliä, joka syntyi 1950-luvulla ja levisi 1960-luvun alussa Britanniaan. ”My Boy Lollipopia” onkin pidetty ensimmäisenä kansainväliseen suosioon nousseena ska-levytyksenä.Millie Small Allmusic.com. Millie jatkoi esiintymisiä ja kiertueita 1970-luvun alkupuolelle saakka. Hän asui silloin Singaporessa ja palasi sitten Britanniaan, jonne hän asettui asumaan. Hänellä on aikuinen tytär, joka on opiskellut taiteita ja musiikkialaa.Jamaica- gleaner.com == Lähteet == == Aiheesta muualla == *Millien haastattelu Ylen Elävässä arkistossa. *Diskografia Musicmatch-tietokannassa. *Millie (Small) Bio. Luokka:1960-luvun yhtyeet ja sooloartistit Luokka:Jamaikalaiset laulajat Luokka:Vuonna 1946 syntyneet Luokka:Vuonna 2020 kuolleet
Asplenia

Asplenia on tila, jossa ihmiseltä puuttuu perna. Joillakin elin puuttuu synnynnäisesti, ja joskus se saatetaan leikata pernan vaurioiduttua esimerkiksi onnettomuudessa. Asplenia itsessään ei ole hengenvaarallista, mutta sillä on todettu seuraavanlaisia komplikaatioita:Jia T, Pamer EG. (2009). Dispensable But Not Irrelevant. Science, 325:549–550. * vähäinen kasvu punasolujen ja verihiutaleiden kierrossa * pienentynyt reagoivuus joillekin rokotteille * suurempi alttius bakteeri- ja alkueläintartunnoille, erityisesti polysakkaridikapselilla suojattujen bakteerien aiheuttamalle verenmyrkytykselle 28 vuotta jatkuneessa tutkimuksessa 740:ltä toisen maailmansodan veteraanilta poistettiin taistelukentällä perna, joista kuusi prosenttia kuoli keuhkokuumeeseen (odotetun 1,3:n sijaan) ja 4,1 prosenttia iskeemiseen sydänsairauteen (odotetun 3:n sijaan). Muiden sairauksien osuuksissa ei huomattu merkittäviä eroja.Robinette CD, Fraumeni JF Jr. (1977). Splenectomy and subsequent mortality in veterans of the 1939–45 war. Lancet. Jul 16;2(8029):127–9. ==Lähteet== Luokka:Synnynnäiset epämuodostumat
Alkoksidi

Alkoksidi on alkoholin konjugaattiemäs, eli se mitä syntyy, kun alkoholin hydroksyylistä poistetaan protoni. Alkoksidi koostuu orgaanisesta ryhmästä, johon on sitoutunut negatiivisesti varautunut happi. Myös enolaatti on eräänlainen alkoksidi, mutta se reagoi toisin. Stabiloimattomat alkalialkoksidit ovat erittäin voimakkaita eli superemäksiä. Alkoksideja ei voi pitää vesiliuoksessa, koska vesi toimii happona, jolloin syntyy alkoholia ja oksidia tai hydroksidia. Esimerkiksi titaanioksidia valmistetaan titaanisopropoksidista (isopropanolin johdannainen). :TiCl4 \+ 4 (CH3)2CHOH -> Ti(OCH(CH3)2)4 \+ 4 HCl Koska alkoholit ovat veden johdannaisia, alkalimetallien alkoksideja voidaan valmistaa vastaavalla tavalla kuin hydroksideja, eli liuottamalla alkoholiin reaktiivista metallia kuten natriumia tai kaliumia. Natriummetoksidi, jota voidaan valmistaa liuottamalla natriumia metanoliin, on tyypillinen esimerkki. :2CH3OH + 2Na -> 2CH3ONa + H2 Luokka:Alkoholit
Jukka Helminen

Jukka Helminen (s. 1958 Helsinki) on suomalainen ammattimainen budo-opettaja. Helminen aloitti aikidon harjoittelun Toshikazu Ichimura-sensein peruskurssilla 1977 Meido-Kanin dojolla. Iaidon harjoittelun J. Helminen aloitti vuonna 1978. Shodanin aikidossa Helminen suoritti Ichimura-senseille 1981. Aikidolehti, 2000, numero 1 sivut 6-7 Nykyään Helminen harjoittelee aikidoa ja Suiō-ryū iai kenpōa. == J. Helmisen toiminta Suomen Aikidoliitossa == * Graduointituomari (1985–) * Liittovalmentaja (1994–) * Teknisen valiokunnan jäsen (1997–) * Dan-kollegion puheenjohtaja 1988-1994 ja jäsen 1995-96 * Aikidoliiton hallituksen jäsen, koulutuspäällikkö (1989–1991) * Suomen Aikidoliitto ry:n kunniajäsen 3.10.2009 == Luottamustehtävät == * Suomen Iaidoliitto ry:n puheenjohtaja sen perustamisesta 11/1986 asti. * Suomen Aikidoliiton teknisen valiokunnan jäsen (dan-graduointituomari) == Saavutetut vyöarvot tai graduoinnit budolajeissa == === Suiō-ryū iai kenpō === * shoden 12. lokakuuta 2009 Japani Shizuoka (15.soke Yoshimitsu Katsuse) * shomokuroku kesäkuu 2014 Helsinki (15.soke Yoshimitsu Katsuse) === Aikido (aikikai) === * Aikido 7. dan 2019 (3. doshu Moriteru Ueshiba / Zaidan Hojin Aikikai) * shihan 2014 (3. doshu Moriteru Ueshiba / Zaidan Hojin Aikikai) === Iaido === * Iaido 6.dan 2007 (Nippon Iaido Kyokai) * ZNKR iaido 4.dan 16. maaliskuuta 2008 (Euroopan kendoliitto EKF) * Keishi Cho ryu iaido 3.dan 2002 (Yushingi Juku Takada Dojo) === Taura Muso Ryu === * kobudo (Nippon Sogo Bujutsu Kenkyokai) **jojutsu chudenmenkyo 4.dan 1997 **jujutsu chudenmenkyo 5.dan 2009 **toho chudenmenkyo 6. dan 2008 == Lähteet == * === Viitteet === Luokka:Suomalaiset aikidokat Luokka:Suomalaiset budokat Luokka:Vuonna 1958 syntyneet Luokka:Elävät henkilöt
Kranaatinheitin (rynnäkkökivääri)

Kranaatinheitin (myös kranaattiampumalaite) on kiväärin piipun alapuolelle kiinnitettävä, kaliiperiltaan yleensä 40-millinen, patrunoitujen kranaattien ampumiseen käytetty laite. Kranaattiampumalaitteiden osalta on syytä tehdä ero kiväärikranaattiampumalaitteisiin, joita käytetään kiväärikranaattien ampumiseen aseen piipun suulta. Kranaattiampumalaitteen kehitys aloitettiin yhdysvaltalaisten Vietnamissa saamien sotakokemusten pohjalta. Tarkoituksena oli korvata erillinen M79-kranaattikivääri. Kranaattiampumalaite tuli käyttöön Yhdysvaltain maavoimissa 1970-luvun alkupuolella nimellä M203. Myös Venäjällä on kehitetty erilaisia vastaavan tyyppisiä kranaattiampumalaitteita, kuten GP-25 (ГП-25) ja GP-30 (ГП-30). Ensimmäiset kranaattiampumalaitteet saatiin Neuvostoliitossa palveluskäyttöön 1970-luvun lopussa. Taistelukäytössä ne olivat tiettävästi ensimmäistä kertaa Afganistanin sodassa. == Katso myös == * Kranaattikonekivääri Luokka:Kranaatinheittimet
Tama (Tokio)

Tama () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella Tamajoen oikealla rannalla ja rajautuu Tokion Fuchūn, Hachiōjin, Hinon, Inagin ja Machidan kaupunkeihin sekä Kanagawan prefektuurin Kawasakin kaupunkiin. Tamassa on 148 721 asukasta (vuonna 2017) ja sen pinta-ala on 21,01 neliökilometriä. Nykyisen muotoinen Taman kaupunki perustettiin 1. marraskuuta 1971. Kaupunki sijaitsee Taman kukkuloiden pohjoisosassa. Kaupungin eteläosa sijaitsee valtavan 1970-luvun Tama New Town -rakennusprojektin alueella. Tunnettu Sanrio-yhtiön teemapuisto, Sanrio Puroland, sijaitsee Tamassa. Kaksi Studio Ghiblin animea, Sydämen kuiskaus ja Pom Poko, sijoittuu kaupunkiin. Jälkimmäinen niistä on fiktiivinen kuvaus Tama New Town -projektin rakennustöistä. Kaupunkia palvelevat Keiō-rautateiden Keiō-linja ja Sagamihara-linja, Odakyū-rautateiden Tama-linja sekä Taman monorail. == Kuvia == Tiedosto:多摩センターのサンリオピューロランド150714.JPG|Sanrio Puroland Tiedosto:Tama Central Park in 2009.jpg|Taman keskuspuistoa == Lähteet == == Aiheesta muualla == *Kaupungin internetsivut Luokka:Tokion prefektuurin kaupungit
Grand Prix Racing Online

Grand Prix Racing Online (usein myös GPRO) on ilmainen verkkoselaimella toimiva Formula 1 -aiheinen managerointipeli, jossa pelaaja hallitsee omaa kilpatalliaan ja vaikuttaa sen toimintaan. Peli julkaistiin vuonna 2006. Pelaaja palkkaa kuljettajia ja teknisiä johtajia, säätää autoaan aika-ajoihin ja kilpailuihin, hallinnoi henkilökuntaa ja tiloja, neuvottelee sponsoreiden kanssa ja paljon muuta. ==Pelaaminen== Tilin luomisen ja peliin hyväksynnän jälkeen pelaajan tehtävänä on managerin roolissa koota itselleen kilpailukykyinen talli, jonka muodostavat kuljettaja, auto, sponsorit ja muut resurssit. Resurssien hyödyntämisellä viisaasti on iso merkitys. Peli aloitetaan perusautolla pyrkimyksenä edetä voittojen kautta ylempiin sarjoihin ja Elite-ryhmän mestaruuteen. Ennen kisaa oma auto säädetään kahdeksan harjoituskierroksen aikana kuljettajan antaman palautteen ja kierrosaikojen perusteella. Kisataktiikassa tulee arvioida muun muassa rengasseokset, polttoainemäärät sekä riskit. Kisat käydään normaalisti tiistaisin ja perjantaisin klo 21:00 Suomen aikaa, kisatilanteen päivittyessä aina kierrosten jälkeen. Kisa esitetään graafisessa muodossa, mutta myös tekstiversio esimerkiksi kännyköitä varten on saatavilla. Kausi kestää 17 kisaa, minkä jälkeen on yleensä parin viikon tauko. Managereilla on mahdollisuus perustaa maksimissaan kymmenen hengen tiimejä, jotka ovat tärkeässä roolissa kisataktiikasta ja muista asioista keskusteltaessa. Managerit voivat myös liittyä muihin tiimeihin. ==Asetelma== Uusi manageri aloittaa uransa sattumanvaraisesta Rookie-ryhmästä, josta kauden päättyessä kolme parasta manageria nousee seuraavaksi ylemmälle sarjaportaalle eli Amateuriin. Kauden päättyessä myös muutamalla seuraavalla on mahdollisuudet nousta, koska lopulliset nousijat varmistuvat vasta silloin. Rookiesta voi nousta lopulta Pron ja Masterin kautta aina Elite-ryhmään asti. Kauden lopussa kaikista ryhmistä, lukuun ottamatta Rookieta, 15 huonointa putoaa yhden tason alemmas. Silloin myös kaikkien rookie-managerien tilit nollataan, jotta konkurssiin menneet saavat mahdollisuuden aloittaa alusta. Jokaisessa ryhmässä on enintään 40 manageria ja pelin pisteytys noudattaa mallia: 10 - 8 - 6 - 5 - 4 - 3 - 2 - 1. === Sarjaportaat === * Rookie (200 ryhmää) * Amateur (125 ryhmää) * Pro (25 ryhmää) * Master (5 ryhmää) * Elite (1 ryhmä) == Aiheesta muualla == * Grand Prix Online Racing – GPRO * GPRO:n suomenkieliset ohjeet Luokka:Selainpelit
Puutamaanit

Puutamaanit (Dendrohyrax) on tamaanien lahkoon kuuluva nisäkässuku, johon luetaan kaksi tai kolme lajia.Dendrohyrax Wilson & Reeder's Mammal Species of the World, 3rd ed. (2005) Ne elävät enimmäkseen puissa. Niiden hajurauhasen peitekarvat ovat valkoiset tai keltaiset. Puutamaanit ovat yöeläimiä, jotka elävät yksin tai pareittain. Puutamaaneja on metsästetty niiden paksun ja pehmeän turkin takia. :”Puutamaanien näkö-, kuulo- ja hajuaisti ovat terävät, eikä näitä ketteriä eläimiä ole helppo vangita. Alkuasukkaat koettavat yllättää ne koloistaan päiväunen aikana ja saatuaan kiinni jonkin yksilön he syövät sen lihan hyvällä ruokahalulla”. == Lajit == * Lännenpuutamaani (Dendrohyrax dorsalis) * Puutamaani (Dendrohyrax arboreus) * Idänpuutamaani (Dendrohyrax validus) (kyseenalainen) == Lähteet == Luokka:Tamaanit
André Bauer

R. André Bauer (s. 20. maaliskuuta 1969 Charleston) on yhdysvaltalainen republikaanisen puolueen poliitikko, joka toimi Etelä-Carolinan varakuvernöörinä 2003–2011. Ennen valitsemistaan Etelä-Carolinan edustajainhuoneeseen vuonna 1996 Bauer oli toiminut liikemiehenä. Hän loukkaantui lento-onnettomuudessa 23. toukokuuta 2006 ja tuli saman vuoden lopussa valituksi uudelle kaudelle varakuvernööriksi täpärällä äänienemmistöllä. Trumpin kampanjan aikana Bauer palkattiin CNN- televisiokanavalle osa-aikaiseksi kommentaattoriksi, kun kanava halusi palkata jonkun Trumpin kannattajan, jolla oli kokemusta poliittisesta virasta. Hän työskenteli kanavalla 2016–2019. Bauer on naimaton ja lapseton. == Lähteet == Luokka:Yhdysvaltain osavaltioiden varakuvernöörit Luokka:Vuonna 1969 syntyneet Luokka:Elävät henkilöt Luokka:Yhdysvaltalaiset republikaanipoliitikot
Jeanine Deckers

Jeanne Paule Marie ”Jeanine” Deckers (17. lokakuuta 1933 – 29. maaliskuuta 1985) oli belgialainen laulaja, joka tuli tunnetuksi 1960-luvulla nimillä Soeur Sourire (’sisar hymy’) ja Laulavana nunna. Hänen ympäri maailmaa menestynyt hittikappaleensa oli vuonna 1963 julkaistu ”Dominique”, joka saavutti suosiota myös Suomessa vuonna 1964. Deckers asui tuolloin dominikaanisessa Fichermontin luostarissa, mutta lähti sieltä vuonna 1967 keskittyäkseen musiikilliseen uraansa. Hän ei kuitenkaan saavuttanut musiikkialalla enää mainittavaa menestystä ja unohtui vähitellen. Deckers perusti kumppaninsa Annie Pécherin kanssa koulun autistisille lapsille, mutta vuonna 1982 heitä syytettiin veropetoksesta. Se vei heidät taloudellisiin vaikeuksiin, ja kun Deckersin paluuyritys musiikkiurallekin epäonnistui, he tekivät itsemurhan vuonna 1985. Vuoden 1966 elokuva Laulava nunna (The Singing Nun) perustuu löyhästi Deckersin elämään. Elokuvan ohjasi Henry Koster ja sen pääosaa näytteli Debbie Reynolds. Elokuva sai ensi-iltansa Suomessa 12. toukokuuta 1967. Luokka:Belgialaiset laulajat Luokka:1960-luvun yhtyeet ja sooloartistit Luokka:Itsemurhan tehneet Luokka:Vuonna 1933 syntyneet Luokka:Vuonna 1985 kuolleet
Pietarin tulvapato

Pietarin tulvapato (, ”Pietarin tulvasuojelun rakennuskokonaisuus”) on Venäjällä Pietarin kaupungin edustalla Itämeressä sijaitseva patoyhdistelmä, joka sulkee taakseen Nevanlahden, Suomenlahden äärimmäisen perukan. Padolla on tarkoitus suojella Pietaria mereltä uhkaavilta satunnaisilta tulvilta. Samalla se muodostaa ajoväylän lahden poikki: patoa pitkin kulkee kuusikaistainen Pietarin kehätie. Vuonna 2011 valmistunut pato on 25,4 kilometriä pitkä ja kulkee Retusaaren kautta. Hankkeen rakennuskustannukset olivat yli 3 miljardia euroa.Pietaria suojaava tulvapato valmistui sittenkin Helsingin Sanomat, 12.8.2011. (Archive.org) Pato alkaa Siestarjoen Koronnenästä ja päätyy etelässä Lomonosovin kaupungin lähelle. Laivaliikenne Pietariin kulkee kahden padossa olevan aukon kautta. Lisäksi padossa on kuusi veden virtausaukkoa muun muassa Nevanlahden rehevöitymisen estämiseksi; aukot voidaan sulkea tulvan aikana. == Historia == Ensimmäiset ajatukset Pietarin padosta esitettiin 1700-luvulla. Vuonna 1824 Pietaria kohtasi tulva, joka nosti meren pintaa neljä metriä. Padon rakentaminen aloitettiin 1979. Kaupunginhallinto keskeytti sen 1990-luvulla jo kerran asiaan liittyvien ympäristöepäilyjen vuoksi. 1990-luvun lopulla rakennushanke jaettiin erillisiksi projekteiksi. Patoa 1970-luvulta urakoinut venäläisyritys nosti asiasta oikeusjutun 1999 esittäen, ettei rakentamista voida pilkkoa useiksi projekteiksi, koska se on yksi kokonaisuus. Oikeusjutusta johtuen ei Venäjän federaatio tukenut padon rakentamista 1999. Pietarin kaupunki myönsi vuonna 2000 kehätien osuuden toiselle venäläisyritykselle, joka kehitti TACIS-rahalla yhdessä alankomaisten asiantuntijoiden kanssa tulvavaroitusjärjestelmän. Vuonna 2001 tieurakka otettiin pois yritykseltä.Luoteis-Venäjän politiikan ja talouden uutisia marraskuussaMediakatsaukset, Suomen ulkoasiainministeriö == Lähteet == == Aiheesta muualla == Luokka:Pietarin rakennukset ja rakennelmat Luokka:Venäjän padot Luokka:Itämeri
World Party

World Party oli brittiläinen pop-/rock-yhtye. Se oli käytännössä Karl Wallingerin (1957–2024) sooloprojekti. World Partyn debyyttialbumilta (Private Revolution, 1987) nousivat listoille hitit "Private Revolution" ja "Ship of Fools". Laajempaa suosiota se sai kuitenkin vasta toisella albumillaan, Goodbye Jumbolla (1990), joka äänestettiin Q Magazinen "vuoden albumiksi" ja asetettiin ehdolle Grammy-palkinnon saajaksi. Karl Wallinger kärsi aivoaneurysman helmikuussa 2001, jonka jälkeen hän kuntoutui ja jatkoi uraansa. World Partylle myönnettiin Ivor Novello -palkinto kappaleesta "She's The One". Wallinger kuoli maaliskuussa 2024. == Albumit == * Private Revolution (1986) * Goodbye Jumbo (1990) * Bang! (1993) * Egyptology (1997) * Dumbing Up (2000) == Lähteet == Luokka:Brittiläiset yhtyeet
Clonie Gowen

Cycalona ”Clonie” Gowen (s. 6. marraskuuta 1971) on yhdysvaltalainen pokeriammattilainen. == Varhaisvuodet == Gowen syntyi Floridassa, mutta varttui Oklahoman Kiowassa. Hän sai harvinaisen etunimensä (Cycalona) synnyttyään kovan myrskyn aikana. 15-vuotiaana Gowen voitti Miss Teen -kilpailun McAlesterissa, Oklahomassa ja muutti teini-ikäisenä Texasin Corsicanaan. Gowen oli yliopiston koripallojoukkueessa ja sijoittui osavaltion kisoissa pituushypyssä seitsemänneksi. == Pokeri == Gowen poikaystävän isä tutustutti Gowenin pokeriin, ja hän alkoi pelata asuessaan Dallasissa, josta ajoi viikonloppuisin Louisianan Shreveportiin pelaamaan. Pokeripiireissä hän tuli tunnetuksi tultuaan kymmenenneksi lokakuussa 2002 Costa Ricassa pelatussa World Poker Tourin turnauksessa. Syyskuussa 2003 hän voitti ensimmäisen WPT:n naisten kutsukilpailun, Ladies' Nightin. Tällä turnauksella on WPT:n historian korkeimmat katsojaluvut Yhdysvalloissa. Full Tiltin Poker Pro Showdown -kilpailussa kesäkuussa 2006 Gowen oli kolmas ansaiten 120 000 dollaria. Lokakuussa 2008 hän voitti Tunican World Poker Open -turnaussarjan 5 000 dollarin no limit hold'em -turnauksen, jonka ykköspalkinto oli 193 224 dollaria. Gowen on toiminut useiden pokeriohjelmien kommentaattorina. Hän on myös Bluff Magazine -lehden kolumnisti. Gowen emännöi säännöllisesti turnauksia ja hyväntekeväisyyskilpailuja sekä opettaa pokerikouluissa. Vuonna 2007 hän oli mukana Poker After Dark -ohjelmassa. Elokuussa 2018 hänen pokeriuransa turnausansiot ylittivät 1,6 miljoonaa dollaria. Clonie Gowen on edustanut Full Tilt Poker -nettipokerihuonetta. Marraskuussa 2008 uutisoitiin Gowenin haastaneen Nevadassa pokerihuoneen omistajat ja sen taustayhtiön Tiltware, LLC:n oikeuteen sopimusrikkomuksista. Syyte hylättiin helmikuussa 2010, mutta Gowenin lakimiesten valitusten jälkeen hylkäys kumottiin vuonna 2011. "Pokerin mustan perjantain" (15.4.2011) jälkeen kuitenkin Full Tilt Pokerin ja taustayhtiöiden liiketoiminta käytännössä päättyi. Syyteen noston jälkeen Gowen ei ole ollut julkisuudessa. == Lähteet == == Aiheesta muualla == * Viralliset kotisivut * Luokka:Yhdysvaltalaiset pokerinpelaajat Luokka:Vuonna 1971 syntyneet Luokka:Elävät henkilöt
VEU Feldkirch

VEU Feldkirch on itävaltalainen jääkiekkoseura. Seura tulee Feldkirchin kaupungista. Seura on perustettu vuonna 1927. Sillä on ollut useita eri nimiä, joista VEU:n lisäksi mainitsemisen arvoinen on EHC Feldkirch. Se oli seuran nimi perustamishetkellä. Seura meni 2000-luvun alussa jo konkurssiinkin, mutta palasi vain vaihtamalla nimeä. Silloin se otti nimekseen EHC Feldkirch 2000:n, kunnes muutti jälleen vuonna 2006 nimensä FBI VEU Feldkirchiksi, joka se on nykyäänkin. Seura on varsin menestynyt niin omassa maassaan kuin Euroopassakin. Joukkue on muun muassa voittanut Itävallan mestaruuden maansa pääsarjassa Österreichische Eishockey-Ligassa vuosina 1998, 1997, 1996, 1995, 1994, 1990, 1984, 1983 ja 1982, sekä Italian, Itävallan ja Slovenian joukkueiden välisen Alpenligan vuosina 1996, 1997, 1998, 1999. Nationalligan se on voittanut vuosina 1967, 2002 ja 2007, ja ÖEHV Oberligan vuonna 1960. Seuran parhaimpia saavutuksia lienevät kuitenkin Euroopan kovemmista kilpailuista saadut mitalit. VEU Feldkirch on voittanut European Hockey Leaguen vuonna 1998 ja sai samalla paikan Euroopan Super Cupin otteluun. Super Cupin tittelinkin se nappasi itselleen voitettuaan slovakialaisen HC Kosicen 4-0. Seura pelaa kotiottelunsa Vorarlberghallessa, jonka kapasiteetti on 5000. Seuran yleisöennätys on HPK:a vastaan pelatusta EHL:n ottelusta, jota seurasi yhteensä 7800 katsojaa. Nykyisin seura pelaa Itävallan kakkossarjassa, Inter- National-Leaguessa. == Saavutukset == * Itävallan mestari 1998, 1997, 1996, 1995, 1994, 1990, 1984, 1983 ja 1982 * Itävallan kakkossarjan mestari 1967, 2002 ja 2007 * Alpenligan mestari 1996, 1997, 1998 ja 1999 * Oberligan mestaruus vuonna 1960 * European Hockey Leaguen voitto 1998 * Euroopan Super Cupin voitto 1998 == Joukkue kaudella 2021–2022 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 29 Patrick Kühne L 2022 34 Simeoni Kyllönen L 2021 Rankweil, Itävalta 38 Dominic Divis L 2021 Feldkirch, Itävalta Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 9 Matic Jančar R 2021 77 Sven Grasböck L 2021 Feldkirch, Itävalta 78 Luca Erne R Juniori Lustenau, Itävalta Daniel Jakubitzka L Laina Innsbruck, Itävalta David Lupinski L Laina Mark Mussbacher L Laina Feldkirch, Itävalta Julian Payr L 2022 Feldkirch, Itävalta Grayson Valente L 2022 Vancouver, Brittiläinen Kolumbia, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 24 Smail Samardzic (A) L KH / VLH 2022 Feldkirch, Itävalta 76 Jakob Zabransky L H Juniori Dornbirn, Itävalta 78 Paul Waldhauser R H Try-out 91 Dániel Fekete L OLH 2021 Budapest, Unkari Martin Ulmer R OLH Laina Dornbirn, Itävalta Lähde: EliteProspectshttps://www.eliteprospects.com/team/143/veu-feldkirch Viitattu 24.10.2021. == Lähteet == ==Aiheesta muualla== * VEU Feldkirch * FBI VEU Feldkirch Luokka:Itävaltalaiset jääkiekkoseurat Luokka:Vorarlberg
Lačni Franz

Lačni Franz oli slovenialainen, kesäkuussa 1979 Mariborissa perustettu rock- yhtye. Sen nimi merkitsee suomennettuna "nälkäistä Franzia". Lačni Franzin keulahahmot olivat laulaja-lauluntekijä Zoran Predin sekä kitaristi Oto Rimele. Yhtye sai kotimaassaan uransa aikana huomattavaa suosiota mm. albumeillaan Ikebana (1981), Adijo pamet (1982), Ne mi dihat za ovratnik (1983) ja Na svoji strani (1986). Viimeinen studioalbumi ilmestyi vuonna 1994. Lačni Franz lakkasi virallisesti olemasta vuonna 1997 useiden kokoelmalevyjen julkaisemisen jälkeen. Yhtyeen jäsenet pitivät vielä vuodenvaihteessa 2005–2006 yhdessä konsertteja Sloveniassa, Belgradissa ja Zagrebissa. Luokka:Slovenialaiset yhtyeet
Yul Brynner

Yul Brynner (11. heinäkuuta 1920 Vladivostok, Kaukoidän tasavalta, Neuvosto- Venäjä – 10. lokakuuta 1985, New York, Yhdysvallat) oli venäläissyntyinen yhdysvaltalainen teatteri- ja elokuvanäyttelijä. ==Elämä ja ura== Yul Brynner syntyi Vladivostokissa Venäjän Kaukoidässä ja sai nimekseen Julij Borisovitš Briner (). Brynner kertoi itse myöhemmin taustastaan vaihtelevia ja liioiteltuja tarinoita. Hän kertoi, että hänen isänsä olisi ollut kotoisin Mongoliasta ja äiti Romanian romani. Brynnerin pojan kirjoittaman elämäkerran mukaan Brynnerin isä oli kuitenkin Venäjän sveitsiläinen insinööri ja äiti venäläinen. Kun isä jätti perheen, äiti ja lapset muuttivat Kiinaan ja sieltä Ranskaan. Brynner työskenteli teini-ikäisenä Ranskassa laulajana yökerhoissa sekä trapetsitaiteilijana. Hän muutti Yhdysvaltoihin 1940-luvun alussa ja alkoi näytellä kiertävässä teatterissa. Hänen ensimmäinen Broadway- esiintymisensä oli vuonna 1941. Esiinnyttyään sen jälkeen monessa muussakin näytelmässä Brynner sai ensimmäisen elokuvaroolinsa huumeiden salakuljettajana elokuvassa Port of New York vuonna 1949. Hän työskenteli vuosina 1949–1953 myös televisio-ohjaajana ja sai Yhdysvaltain kansalaisuuden. Brynnerin läpimurto oli Broadway-musikaalissa Kuningas ja minä (1952), jossa hän esitti Siamin kuningasta. Näytelmän elokuvaversiosta vuodelta 1956 Brynner sai parhaan miespääosan Oscarin. Brynnerin muita merkittäviä roolisuorituksia ovat muun muassa elokuvissa Kymmenen käskyä (1956), Anastasia (1956) ja 7 rohkeata miestä (1960). Hän on saanut elokuvaurastaan tähden Hollywood Walk of Famelle. Brynner kuoli keuhkosyöpään vuonna 1985. Hän oli neljä kertaa naimisissa ja sai viisi lasta. ==Lähteet== == Aiheesta muualla == * Yul Brynner NNDB:ssä * Yul Brynner: The Magnificent King Luokka:Yhdysvaltalaiset näyttelijät Luokka:Hollywood Walk of Fame Luokka:Oscar-palkinnon saajat Luokka:Vuonna 1920 syntyneet Luokka:Vuonna 1985 kuolleet Luokka:Tony-palkinnon saajat Luokka:Parhaan miespääosan Oscar-palkinnon saajat Luokka:Amerikanvenäläiset
L’amour à la française

L’amour à la française on ranskalaisen yhtyeen Les Fatals Picardsin kappale, joka edusti Ranskaa Eurovision laulukilpailussa 2007. Kappale sijoittui finaalissa 22. sijalle 19 pisteellä. Laulu kertoo rakkaudesta, ja sen sanoitus on ranskan- ja englanninkielinen. Laulussa yhdistyvät ranskalainen romantiikka ja punk. == Lähteet == Luokka:Vuoden 2007 euroviisuedustuskappaleet Luokka:Ranskan euroviisuedustuskappaleet
Clawfinger

Clawfinger on ruotsalainen rapcorea (rap metal) soittava yhtye. Yhtye oli ensimmäisiä lajityypin edustajia. Yhtye tunnetaan aggressiivisesta mutta melodisesta musiikistaan, sekä poliittisista ja antirasistisista sanoituksistaan. Yhtye laulaa englanniksi. == Historia == Yhtyeen perustivat vuonna 1988 Zak Tell ja Jocke Skog työskennellessään yhdessä Rosenlundin sairaalassa Tukholman lähellä. Vuonna 1990 Bård Thorstensen ja Erlend Ottem liittyivät yhtyeeseen. Clawfingerin ensimmäinen single Nigger (1993), on nimestään huolimatta antirasistinen kappale, ja sai suuren suosion Ruotsissa. Yhtye sai vuonna 1994 kaksi Grammy-palkintoa Ruotsin Grammy-gaalassa (Paras Hard Rock yhtye, paras video) Clawfingerin esikoisalbumia Deaf Dumb Blindia (1993) myytiin maailmanlaajuisesti noin 600 000 kappaletta. Clawfinger on julkaissut tähän mennessä 7 studioalbumia ja myynyt miljoonia levyjä. == Jäsenet == * Zak Tell – laulu * Jocke Skog – kosketinsoittimet, laulu * Bård Thorstensen – kitara * Henka Johansson – rummut (live) * André Skaug – basso (live) === Entiset jäsenet === * Morten Skaug – rummut * Erlend Ottem – kitara * Ottar Vigerstol – rummut == Diskografia == === Albumit === * * * * * * * === Singlet === * ”Nigger” (1993) * ”The Truth” (1993) * ”Rosegrove” (1993) * ”Warfair” (1993) * ”Pin Me Down” (1995) * ”Tomorrow” (1995) * ”Do What i Say” (1995) * ”Biggest & The Best” (1997) * ”Two Sides” (1997) * ”Don't Wake Me Up (1998) * ”Out to Get Me” (2001) * ”Nothing Goig On” (2001) * ”Recipe For Hate” (2003) * ”Bitch” (2003) * ”Dirty Lies” (2005) * ”Without a Case” (2006) * ”The Price We Pay” (2007) * ”Little Baby” (2007) * ”Save Our Souls” (2017) == Aiheesta muualla == *The Official Pages * Luokka:Ruotsalaiset metalliyhtyeet Luokka:Industrial metal -yhtyeet Luokka:Rap metal -yhtyeet
Penn & Teller (televisiosarja)

Penn & Teller: Bullshit! on amerikkalainen, Emmy-ehdokkaana ollut sarja, jonka juontajina toimivat yhdysvaltalainen komedia- ja taikurikaksikko Penn & Teller. Sarjassa Penn & Teller arvostelevat humoristisin keinoin ja usein ronskia kieltä käyttäen mm. näennäistieteitä, yliluonnollisia uskomuksia, huuhaata, huijauksia ja suosittuja muotivillityksiä. Sarjan tavoitteena on innostaa katsojia kriittiseen ajatteluun, vaikka aihe olisi itselleen epämieluisa. Sarjassa Penn puhuu lähes koko ajan, mutta Teller ei puhu missään vaiheessa. Joskus Tellerin on kuultu sanovan jotakin, mutta hänen kasvonsa ovat silloin kuvan ulkopuolella. == Lähteet == Luokka:2000-vuosikymmenen televisiosarjat Luokka:2010-luvun yhdysvaltalaiset keskusteluohjelmat Luokka:Showtimen televisio-ohjelmat